Държавен вестник, бр. 2, 2015 г., стр. 13

БРОЙ  2	
Д Ъ Р Ж А В Е Н  В Е С Т Н И К 	
СТР.  13  
център не по-късно от 24 часа от насроче-
ната дата за контролен анализ на проба „Б“. 
Лабораторията за допингов контрол насрочва 
нови дата и час, за които Антидопинговият 
център известява спортиста чрез лицензи-
раната спортна организация. Новата дата за 
контролен анализ е окончателна. Ако спор-
тистът или упълномощено от него лице не 
се явят на посочените дата и час, анализът 
на проба „Б“ се извършва в присъствие на 
независим свидетел.
 (3) Контролният анализ се извършва от 
екип, който не е участвал при анализа на 
проба „А“.
Чл. 46. (1) Анализът на проба „Б“ се 
извършва в същата акредитирана от САА 
лаборатория, в която е извършен анализът 
на проба „А“.
(2) В случаите по ал. 1 редът за извършване 
на контролния анализ се определя съобразно 
правилата на съответната лаборатория съглас-
но Международния стандарт за лаборатории 
на САА, като всички разноски са за сметка на 
спортиста и/или на съответната лицензирана 
спортна организация.
Чл. 47. (1) При отваряне на проба „Б“ за 
провеждане на контролен анализ могат да 
присъстват:
1. спортистът и/или упълномощено от 
него лице;
2. представител на лицензираната спортна 
организация, към която е картотекиран спор-
тистът, и/или на съответната международна 
спортна организация;
3. изпълнителният директор на Антидо-
пинговия център и член на Контролно-ме-
дицинската комисия;
4. директорът на Лабораторията за допин-
гов контрол;
5. представител на Българския олимпий-
ски комитет или на съответния национален 
олимпийски комитет;
6. преводач.
(2) Екипът от Лабораторията за допингов 
контрол, който извършва контролния анализ, 
отваря проба „Б“ и попълва съответния до-
кумент съгласно Международния стандарт на 
САА за потвърждаване на нейната идентич-
ност, който се подписва от лицата по ал. 1.
(3) Спортистът или упълномощеното от 
него лице има право да присъства в лабора-
торията в продължение на цялата аналитична 
процедура, при условие че не възпрепятства 
и не влияе върху процеса на извършването 
є. Присъствието на останалите лица по ал. 1 
може да бъде ограничено от директора на 
Лабораторията за допингов контрол по съо-
бражения за сигурност.
Чл. 48. (1) Резултатът от анализа на проба 
„Б“ е окончателен, като докладът от него се 
предава от директора на Лабораторията за 
допингов контрол на изпълнителния директор 
на Антидопинговия център.
(2) Ако анализът на проба „Б“ не потвърж-
дава резултата от анализа на проба „А“, ре-
зултатът от допинговия контрол се обявява 
за отрицателен и процедурата се прекратява. 
В този случай изпълнителният директор на 
Антидопинговия център незабавно известява 
спортиста и съответната лицензирана спортна 
организация, Българския олимпийски коми-
тет, Международната спортна организация 
и САА.
(3) Ако резултатът от анализа на проба „Б“ 
потвърждава неблагоприятния аналитичен 
резултат от анализа на проба „А“, изпълни-
телният директор на Антидопинговия център 
незабавно известява спортиста чрез съответна-
та лицензирана спортна организация, минис-
търа на младежта и спорта, БОК, съответната 
международна спортна организация и САА 
и изпраща със съпроводително писмо цялата 
документация по извършения допингов кон-
трол на Дисциплинарната комисия.
(4) Всички лица, участвали или присъствали 
при провеждането на анализа на проба „Б“, 
са длъжни да не разгласяват информацията, 
станала им известна във връзка и по повод 
процедурата, до официалното удостоверяване 
с доклад за резултата от анализа на проба „Б“.
(5) Спортистът или упълномощеното от 
него лице има право да получи при поискване 
и срещу заплащане копие от цялата докумен-
тация по извършените анализи на проба „А“ 
и проба „Б“.
Чл. 49. (1) Акредитираната лаборатория 
трябва да съхранява замразените проби „А“ 
и „Б“ с неблагоприятен аналитичен резултат 
или атипичен резултат и всички документи 
и записи от Вътрешнолабораторния ред за 
проследимост относно тези проби за минимум 
три месеца след предаването на окончател-
ния аналитичен доклад на Антидопинговия 
център или докато е необходимо в очакване 
на заключението от повторни изследвания.
(2) По разпореждане на Антидопинговия 
център някои проби могат да бъдат съхра-
нявани в замразено състояние за период до 
10 години в акредитираната лаборатория, 
извършила първоначалното изпитване. Прави-
лата за дълготрайното съхранение на пробите 
и документите са съгласно Международния 
стандарт за лаборатории на САА.
(3) Документите, свързани с проби с небла-
гоприятен аналитичен резултат, се съхраняват 
от Антидопинговия център и от съответната 
акредитирана от САА лаборатория за срок 
10 години считано от датата на вземане на 
пробите.
Чл. 50. (1) Съобразно предвиденото в 
международните стандарти лабораториите 
докладват наличие на забранени субстанции, 
които е възможно да са били произведени ен-
догенно, като атипични резултати, подлежащи 
на допълнително разследване.